Lina Lapelytė

Lina Lapelytė (g. 1984 m. liepos 30 d. Kaune) – menininkė, muzikantė ir kompozitorė. Gyvena ir kuria Vilniuje bei Londone.

 Išsilavinimas 
2006 m. Lietuvos muzikos ir teatro akademijoje (LMTA) įgijo klasikinio smuiko specialybę. 2009 m. Londono menų universitete (LCC) su pagyrimu baigė garso meno bakalauro studijas, o 2013 m. Londono Karališkajame meno koledže (RCA) įgijo skulptūros magistro laipsnį.

Aktyviai dalyvauja tarptautinėse menininkų rezidencijų programose: Akademie Schloss Solitude rezidencijojeLina Lapelytė. Performing Arts. 2015–2017  Štutgarte, Vilniaus dailės akademijos Nidos meno kolonijojeRezidentai ruošiasi 7-ajam Inter-formato simpoziumui „Palei linijas“, in Nidacolony.lt, 2017 05 05, Ujazdowski pilies Šiuolaikinio meno centre Varšuvoje.

Nuo 2019 m. kaip vizituojanti lektorė dėsto Londono Karališkame meno koledže.

 Kūryba 
Linos Lapelytės kūryba pagrįsta performansu ir neatsiejama nuo muzikos. Joje daug nuorodų į populiariają kultūrą, lyčių stereotipus bei nostalgijąLina Lapelytė in Letmefix.lt.

Kūryboje menininkė jungia kelias disciplinas, gilinasi į performatyvumą ir įvairias jo formas, manipuliuoja žanrų ribomis. Populiariosios muzikos ir operos elementus Lina Lapelytė supina su liaudies ritualais ir šiuolaikinės kasdienybės kultūra Pokalbis su Lina Lapelyte by Justė Kostikovaitė in Artnews.lt, 2014 03 26 .

Į savo projektus menininkė dažnai įtraukia bendruomenių ir kolektyvų narius. Kūriniuose susitinka profesionalūs atlikėjai ir mėgėjai. Kolektyviška darbo metodika atsispindi ir sėkmingose kūrybinėse koloboracijose. Gyvendama Londone sukūrė performansus „Hunky Bluff“ (2014) bei „Candy Shop“ (2013–1015). Kartu su menininkėmis Rugile Barzdžiukaite ir Vaiva Grainyte 2013 metais sukurta šiuolaikinė opera „Geros dienos!“Apie operą „Geros dienos!“ in Haveagoodday.lt įvertinta šešiais tarptautiniais apdovanojimais. Apie skirtingus parduotuvės darbuotojų likimus pasakojanti opera apkeliavo dešimtis festivalių visame pasaulyje, buvo transliuota BBC Radio 3 ir LRT eteryje.
Su antru bendros kūrybos projektu opera-performansu „Saulė ir jūra (Marina)“Apie operą-performansą „Saulė ir jūra (Marina)“, in Sunandsea.lt menininkės 2019 m. atstovavo Lietuvai 58-ojoje Venecijos šiuolaikinio meno bienalėje ir buvo apdovanotos „Auksiniu liūtu“Biennale Arte 2019: Official Awards, in Labiennale.org, 2019 05 11.

Ankstyvoje kūryboje menininkė daug dėmesio skyrė improvizacinei muzikai. Menininkė dalyvavo įvairiuose šiuolaikinės muzikos projektuose, rengė pasirodymus su Angharad Davies, Davidu Toopu, Johnu Butcheriu, Antonu Lukoszevieze, Eddie Prevostu, Davidu Ryanu, Peteriu Cusacku, Leafcutteriu Johnu, kvartetu „Twentytwentyone“, Arturu Bumšteinu, Rhodri Davies, Anat Ben David, Olga Nosova ir kitais Lina Lapelytė. Lietuvos muzikos informacijos centras .

Improvizacinė muzika yra svarbi menininkės kūrybos dalis – kartas nuo karto jis pasirodo duete su Angharad Davies – „LA Wireless“ bei su ansambliu „Common Objects“.

 Darbai 

 Šiuolaikinė opera/performansas „Saulė ir jūra“ (2017) | „Sun and Sea (Marina)“ (2019), kūrinio bendraautorės – Vaiva Grainytė ir Rugilė Barzdžiukaitė
 Performansas/Video „Play for the parallels“ (2017)
 Performansas „Piruetas“ (2017)
 Performansas „Ladies“ (2016)
 Šiuolaikinė opera/performansas „Candy Shop – the Circus“ (2015)
 Performansas/instaliacija „Yes. Really!“ (2014)
 Šiuolaikinė opera/performansas „Hunky Bluff“ (2014)
 Šiuolaikinė opera „Geros dienos!“ (2013), kūrinio bendraautorės – Vaiva Grainytė ir Rugilė Barzdžiukaitė

 Parodos ir pasirodymai 
Lina Lapelytė aktyviai dalyvauja parodose ir projektuose Lietuvoje ir užsienyje. Personalines parodas ir pasirodymus yra surengusi tokiose institucijose kaip DRAF – Davido Robertso meno fondo galerijaExhibition: Lina Lapelyte. Everything I Do, I Do It Big (9 – 11 Jan 2014) (Londonas, 2014), „Serpentine“ galerijų paviljonasPark Nights 2014: Lina Lapelyte’s Hunky Bluff 29 Aug 2014 – 8:00 PM at Serpentine Pavilion (Londonas, 2014), edukacijos, rezidencijų ir parodų centre „Rupert“Lina Lapelytė: Piruetas  in Rupert.lt (Vilnius, 2017), Barselonos šiuolaikinio meno muziejuje MACBALina Lapelytė. LOREM IPSUM in Capella MACBA  (Barselona, 2017), „Cartier“ meno fondasNomadic Night. Lina Lapelyte Candy Shop  (Paryžius, 2019).

Menininkės darbai buvo pristatyti daugelyje tarptautinių grupinių parodų: „Waiting for Another Coming“25/10/2018—27/01/2019 exhibition Waiting for Another Coming (Ujazdowski pilies Šiuolaikinio meno centre, Varšuva, 2018), „Give up the Ghost!“Lina Lapelytė. Baltic Triennial Give Up The Ghost  (13-oji Baltijos trienalė, Talinas, 2018), parodoje „Priedainis“ šiuolaikinio meno centre „KIM?“Lina Lapelytė and Indrė Šerpytytė “Undersong” at KIM? 16.2.2018 – 1.4.2018 (Ryga, 2018), Nacionalinėje dailės galerijoje organizuotoje parodoje „Magma“Apie parodą M/A\G/M\A. Kūnas ir žodžiai Italijos ir Lietuvos moterų mene nuo 1965 metų iki šių dienų, (Vilnius, 2017), Moderna Museet muziejaus parodoje „Public Movement“Public Movement. On Art, Politics and Dance. 30.9 2017 – 6.5 2018. MALMÖ (Malmė, 2017), FIACCANDY SHOP – THE CIRCUS, 2015. Sunday, October 22nd – 7.30pm  (Paryžius, 2017), festivalyje „Tectonics“ (Tel Avivas, 2017), projektų erdvėje „1857“Rupertas 1857 erdvėje. Performansų naktis  (Oslas, 2017), šiuolaikinio meno centro „De Vleeshal“ parodoje „Why Patterns?“ Midelburge‘Why Patterns?’ performances by Lina Lapelyte. 10.06.2017, 19:00 Vleeshal Markt  (Olandija, 2017). Taip pat parodose „Peculiar People“‘The Peculiar People’ opening including performance by artist Lina Lapelyte (galerija „Focal Point“, Pajūrio Sautendas, Didžioji Britanija, 2016), „Double Bind“Apie parodą „Dvigubas mazgas“  Vilniuje in Rupert.lt (NILO, Reikjavikas, 2016 ir „Rupert“, Vilnius, 2015), Venecijos architektūros bienalėje (Venecija, 2016), „Picnic session“ šiuolaikinio meno muziejuje CA2MPicnic Sessions 2 JUL 2015 RODRIGO SOBARZO DE LARRAECHEA/ LINA LAPELYTE. (Madridas, 2015), „Listening“  („Hayward“ galerijos keliaujanti paroda Didžioji Britanija, 2015), „Block Universe“Candy Shop – The Circus – Lina Lapelytė.  Saturday, 13 June 2015, at Stationers Hall, St. Paul’s (Londonas, 2015), „Baltic CCA“ (Niukaslas, 2014), „Eye and Lense“ („Whitechapel Gallery“, Londonas, 2014).
Linos Lapelytės kūryba yra skambėjusi Karalienės Elžbietos koncertų salėje Londone, Royal Albert salėje Londone bei Teatro Argentino, Romoje.

 Apdovanojimai 
2014 m. Jungtinėje Karalystėje Lina Lapelytė buvo nominuota Arts Foundation Futures Awards (AFFAs) apdovanojimuoseLina Lapelyte Shortlisted for 2014 Arts Foundation Awards with Candy Shop  in AC Projects, 2014 01 24, o 2018 m. – „Globalios Lietuvos apdovanojimui“Nominantai 2018. Pasaulio lietuviai – Lietuvos vardo garsintojai .
Kartu su Rugile Barzdžiukaite ir Vaiva Grainyte už operą „Geros dienos!“ 2012 m. pelnė tarptautinio teatro instituto organizuojamo konkurso Music Theatre NOW prizą (Jončiopingas, Švedija). 2014 m. už geriausią lietuvių autorių pastatymą menininkėms Lietuvoje įteiktas Auksinis scenos kryžiusPanevėžyje teatralams įteikti Auksiniai scenos kryžiai by Tomas Markelevičius in 15min.lt, 2014 03 27. Tais pačiais metais pelnyti du Latvijoje vykstančio festivalio „Baltijos teatrai“ konkursinės programos apdovanojimai už „socialinės tikrovės pajautą” ir „dramaturgiją“.
2015 m. Lietuvoje kūrėjos įvertintos Jaunojo menininko premija, taip pat pelnė pagrindinį tarptautinio jaunųjų režisierių festivalio „Fast Forward“ prizą (Braunšveigas, Vokietija). 2018 m. už novatoriškus ir originalius sprendimus menininkės apdovanotos Boriso Dauguviečio auskaruPaskelbti „Auksinių scenos kryžių“ laureatai by Monika Gimbutaitė in 15min.lt, 2018 03 27..

Kartu su Rugile Barzdžiukaite ir Vaiva Grainyte 2019 m. pelnė:
 Venecijos meno bienalės „Auksinį liūtą“ už operą-performansą „Saulė ir jūra (Marina)“Pirmą kartą istorijoje: Lietuvos paviljonas Venecijos bienalėje apdovanotas „Auksiniu liūtu“ by Monika Gimbutaitė in 15min.lt, 2019 05 11.,
 Lietuvos nacionalinę kultūros ir meno premiją.

 Nuorodos 

 Saulė ir jūra (Marina)
 Geros dienos!
 Agnė Sadauskaitė. Apokalipsės ženklai pliaže. Interviu su operos-performanso „Saulė ir jūra“ kūrėjomis, Artnews.lt, 2018 10 11

 Šaltiniai 

Kategorija:Lietuvos kompozitoriai
Kategorija:Lietuvos nacionalinės kultūros ir meno premijos laureatai